
I. [bookmark: I._ДЕФИНИРАНЕ_НА_ПРОБЛЕМА:]ДЕФИНИРАНЕ НА ПРОБЛЕМА:

1. Кратко описание на проблема и причините за неговото възникване. Посочват се аргументите, които оправдават нормативната промяна. Законът за нормативни актове, в чл.26, ал.4 указва, че срокът за становища, във връзка с предстоящия проект на Програма за овладяване популацията на безстопанствените кучета на територията на община Тервел, следва да бъде 30-дневен.
Общинската програма за овладяване популацията на безстопанствени кучета на територията на община Тервел е изготвена в изпълнение на чл. 40, ал. 3 и ал. 4 от Закона за защита на животните. В съответствие Национална програма за овладяване на популацията на безстопанствените кучета на територията на Република България  и съществуващата нормативна уредба, визираща както преките, така и косвените проблеми, генерирани от свръхпопулацията на бездомни кучета, както в населените, така и извън населените места на територията на общината.
Необходимост от разработването на програмата възниква в резултат на изисквания поставени на България и останалите страни членки от Европейския съюз по отношение на грижата и хуманното отношение към животните и конкретните механизми за овладяване на популацията на безстопанствени кучета в населените места.


II. ЦЕЛИ: Посочват се целите, които си поставя нормативната промяна по конкретен и измерим начин и график за тяхното постигане.

	Програмата за овладяване популацията на безстопанствените кучета и план за действие на територията на община Тервел, за периода 2026-2030г., цели установяване на дългосрочни и ефективни мерки, които ще доведат до овладяване популацията на безстопанствените кучета на територията на общината, чрез:
· прилагане на механизмите за ефективен контрол и намаляване на популацията на безстопанствените кучета на територията на страната, предвидени в българското законодателство;
· прилагане на механизмите за ефективен контрол на отглеждането, развъждането и търговията с кучета, предвидени в българското законодателство;
· повишаване културата на отглеждане на домашни кучета и насърчаването на тяхната кастрация и регистрация;
	
III. [bookmark: III._ИДЕНТИФИЦИРАНЕ_НА_ЗАИНТЕРЕСОВАНИТЕ_]ИДЕНТИФИЦИРАНЕ НА ЗАИНТЕРЕСОВАНИТЕ СТРАНИ:

1.  Преки заинтересовани страни:

1.1. Община Тервел;
1.2. Общински съвет;
1.3. Всички физически и юридически лица на територията на община Тервел;
1.4. Собствениците, водачите и стопаните на домашни кучета;
1.5. Ръководителите на кастрационни центрове, приюти за животни;
1.6. Практикуващите ветеринарни лекари на територията на община Тервел;

IV. ВАРИАНТИ НА ДЕЙСТВИЕ:

Вариант за действие 1 „Без намеса”: При този вариант, ще продължи липсата на контрол върху популацията на безстопанствените кучета (изоставяне на домашни кучета от собствениците, същите свободно се размножават и стават причина за увеличаване популацията на безстопанствените кучета); Временното използване на кучета за пазачи на вили, строежи, гаражи и др., с последващото им изоставяне; Липса на контрол върху регистрацията и популацията на домашните кучета; Неефективност на прилаганите до момента методи и несъобразяване с комплексния характер на проблема;
Бюджета на общината ще се натовари допълнително, ще продължи неконтролираното размножаване, поради невъзможност от  контрол на цялата територия на общината.

Вариант за действие 2 „Приемане на програмата”: 
С приемането на Програма за овладяване на популацията на безстопанствените кучета на територията на община Тервел ще се случат редица положителни дейности: ще се овладее броя на безстопанствените кучета до трайното им намаляване, чрез набелязване на мерки за отстраняване на причините, водещи до възникване и увеличаване на популацията им; ще се засили контрола върху отглеждането на домашните кучета, чрез идентификация, регистрация и въвеждане на данни за кучетата на територията на общината в Интегрираната информационна система на Българска агенция по безопасност на храните. 

V. НЕГАТИВНИ ВЪЗДЕЙСТВИЯ:

Вариант за действие 1 „Без намеса”: За всички заинтересовани страни: неконтролируемо увеличаване популацията на безстопанствените кучета на територията на община Тервел. 
Риск за хората
· Безстопанствените кучета създават риск от ухапване и застрашават живота и здравето на хората;
· Безстопанствените кучета са преносители на болести, опасни за човека – бяс, ехинококоза (кучешка тения), бруцелоза, микроспория, демодекоза и др.;
· Създават дискомфорт на гражданите като шум, замърсяване на градската среда и възможност за възникване на пътно-транспортни произшествия.
· Тежкото положение на безстопанствените кучета травмира хората, които обичат животните;

    Риск за безстопанствените кучета

· Кучетата страдат от различни болести, глад и студ. Много от безстопанствените кучета са обект на посегателство и тормоз от страна на граждани.

Вариант за действие 2 „Приемане на програмата”: За приемането на програмата няма да има допълнителни финансови разходи (освен използваните към момента).


VI. [bookmark: VI._ПОЛOЖИТЕЛНИ_ВЪЗДЕЙСТВИЯ:]ПОЛOЖИТЕЛНИ ВЪЗДЕЙСТВИЯ:

Вариант за действие 1 „Без намеса”: Не се  наблюдават положителни въздействия при прилагане на този вариант.


Вариант за действие 2 „Приемане на програмата”: 
За всички заинтересовани страни:
· Проследяване популацията на домашните и безстопанствените кучета.
· Редуциране броя на безстопанствените кучета до трайно намаляване на популацията и поетапното изтегляне на животните в приюти.
· Намаляване на рисковете от разпространение на зоонози и гарантиране на безопасността на градската среда.
· Увеличаване на отговорността и културата на хората отглеждащи кучета и насърчаване на тяхната кастрация и регистрация. 


VII. ПОТЕНЦИАЛНИ РИСКОВЕ:
Вариант за действие 1 „Без намеса“:
Потенциалните рискове за заинтересованите страни са следните:
1. Популацията на безстопанствените кучета се състои от изоставени, изгубени, родени на улицата и домашни кучета, оставени на обществени места без надзор, които водят до рискове за населението, като се създава опасност от пренасяне на заразни и паразитни болести, нападения, ухапвания, предизвикване на пътнотранспортни произшествия, замърсяване на околната среда. Безстопанствените кучета създават дискомфорт, провокиран от шума и предизвикват страх сред гражданите. Причините за наличието на безстопанствени кучета са от различен характер.
2. Част от проблема с безстопанствените кучета е тяхното физиологично състояние, като същите страдат от болести, глад и студ, и биват измъчвани, малтретирани и дори убивани от граждани. Налице е недостатъчна грижа и нехуманно отношение към тях.

Вариант за действие 2 „Приемане на програмата”:
Не са идентифицирани конкретни рискове при реализирането на Вариант 2 „Приемане на програмата“.

VIII. АДМИНИСТРАТИВНА ТЕЖЕСТ ЗА ФИЗИЧЕСКИТЕ И ЮРИДИЧЕСКИТЕ ЛИЦА:

Ще се повиши Ще се намали
· Няма ефект

Предложеният проект на Програма за овладяване на популацията на безстопанствените кучета на територията на Община Тервел не налага административни и структурни промени. Не се създават нови регулаторни режими.


IX. СЪЗДАВАТ ЛИ СЕ НОВИ РЕГИСТРИ?

Има възможност за създаване  нови регистри.


X. ВЪЗДЕЙСТВИЕ ВЪРХУ МИКРО, МАЛКИ И СРЕДНИ ПРЕДПРИЯТИЯ (МСП):
Актът засяга МСП; Актът не засяга МСП;
· Няма ефект

XI. ПРОЕКТЪТ НА НОРМАТИВЕН АКТ ИЗИСКВА ЦЯЛОСТНА ОЦЕНКА НА ВЪЗДЕЙСТВИЕТО:

Да;

· [bookmark: _Не.]Не.

XII. ОБЩЕСТВЕНИ КОНСУЛТАЦИИ

При изработването на проекта на Програма за овладяване на популацията на безстопанствените кучета на територията на Община Тервел, са спазени принципите на необходимост, обоснованост, предвидимост, откритост, съгласуваност, пропорционалност и стабилност.
В изпълнение на чл.26, ал.4 от Закона за нормативните актове, проектът на програма е обявен на сайта на общината, като с това се дава възможност в 30-дневен срок, заинтересованите лица да направят своите предложения и становища по проекта, като ги депозират в деловодството на Общински съвет Тервел или изпратят на ел. поща: obs- tervel@abv.bg

XIII. ПРИЕМАНЕТО НА НОРМАТИВНИЯ АКТ ПРОИЗТИЧА ЛИ ОТ ПРАВОТО НА ЕВРОПЕЙСКИЯ СЪЮЗ?

Проектът е съобразен с европейското законодателство - Европейската харта за местно самоуправление. 

XIV. ИМЕ, ДЛЪЖНОСТ, ДАТА И ПОДПИС НА СЛУЖИТЕЛЯ, ОТГОВОРЕН ЗА ИЗВЪРШВАНЕТО НА ЧАСТИЧНАТА ПРЕДВАРИТЕЛНА ОЦЕНКА НА ВЪЗДЕЙСТВИЕТО:

Име и длъжност: Симеон Симеонов - Кмет на Община Тервел	
Дата: 13.01.2026г.
Подпис:




Тази оценка на въздействието представя аргументирано вероятните ефекти от предложеното действие.
